Глод: Нацыянальны статыстычны камітэт даў першую (папярэднюю) ацэнку стану беларускай эканомікі. Паводле Белстату, валавы ўнутраны прадукт краіны за студзень-красавік 2017 году вырас у параўнаньні з аналягічным пэрыядам мінулага году на 0,5%. Прычым эканоміка, калі верыць афіцыйным лічбам, расьце другі месяц запар. Больш за тое, прагноз сацыяльна-эканамічнага разьвіцьця краіны прадугледжвае павелічэньне ВУП за першую палову году толькі на 0,2%. Адгэтуль і пытаньне: што гэта — спрыяльны зьбег абставін ці пачатак сапраўднага пералому?